Tužbe za povratak na posao, koji su izgubili 23. septembra 2017., podnelo je Osnovnom sudu u Paraćinu 129 radnika Srpske fabrike stakla.

"Ročišta po ovim predmetima su zakazana, prvih 20 će biti održano 31.maja, a sva ostala tokom juna", rekla je predstavnica za medije Osnovnog suda u Paraćinu Tanja Lazić – Simić.

Posle stačaja, koji je uveo Privredni sud u Kragujevcu, ukupno 235 radnika "Staklare" je dobilo otkaz, o čemu su bili informisani preko društvenih mreža.

Od tada sebe nazivaju i nastupaju pod nazivom "Otpušteni preko fejsa".

Oni tvrde da je više radnika podnelo tužbe, najmanje 200, "ali su ih, izgleda pravni zastupnici - advokati zaboravili da predaju".

Uvođenje stečaj u SFS, tražila je firma "Veksilum" iz Čačka, koja je navodno otkupila dug fabrike od 47 miliona evra prema bivšem vlasniku "Glas industri" iz Bugarske.

Rešenja o stečaju Privrednog suda u Kragujevcu, zbog nedostaka valjanih dokaza, dva puta je obarao i vraćao na ponovno ročišate Apelacioni privredni sud u Beogradu. Privredni sud u Kragujevcu, ponovo danas, odlučuje o stečaju u "Staklari", rekli su radnici Tanjugu.